b'\n_START_ARTICLE_\nZvezdne steze: Deep Space Nine\n_START_SECTION_\nO nanizanki\n_START_PARAGRAPH_\nKardasijci so se po ve\xc4\x8ddesetletni zasedbi Bad\xc5\xbeorja morali zaradi mo\xc4\x8dnega uporni\xc5\xa1kega gibanja umakniti. Nove ba\xc5\xbedorske oblasti so prosile za \xc4\x8dlanstvo v Federaciji in pomo\xc4\x8d Zvezdne flote pri obnovi in upravljanju biv\xc5\xa1e kardasijske vesoljske postaje za predelavo rude Terok Nor. Postajo so preimenovali v Deep Space Nine, ki jo sicer upravlja Zvezdna flota, vendar je \xc5\xa1e vedno v lasti Bad\xc5\xbeorja. Poveljnik je postal Benjamin Lafayette Sisko, namestnica poveljnika in hkrati \xc4\x8dastnica za zvezo pa bad\xc5\xbeorska majorka Kira Nerys._NEWLINE_Kmalu po prihodu nova posadka odkrije stabilno \xc4\x8drvino, ki pelje v kvadrant gama. Zaradi tega postane Deep Space Nine ena od najbolj pomembnih prometnih in strate\xc5\xa1kih to\xc4\x8dk v tem delu galaksije.'